Selle, algselt Eesti Üliõpilaste Seltsi lipu värvide all astus oma üllast teed meie võidukas ärkamisaeg. Sinimustvalgete lippude lehvides kuulutati 24. veebruaril 1918 välja Eesti Vabariik. Riigilipuks sai meie oma lipp sama aasta lõpuks. Selle lipu all võideti  Vabadussõda. Sinimustvalge lipuga astus oma eduteed Eesti Vabariik. Võõrriikide võimutsemise ajal,  okupatsioonide ängistuses jäi meie lipp rahva poolt armastatud ja hoitud väärtuseks. Ta andis julgust minevikku vaadates, usku ja lootust tulevikuks.